laion/Wikipedia-Exotic huggingface dataset:
המיצלולוז

המיצלולוז הוא רב סוכר מסועף, אשר בדומה לתאית (צלולוז) מצוי כמעט בכל הצמחים בדופן התא. ישנם מספר רב-סוכרים מסועפים שונים (מורכבים מחד-סוכרים שונים או עם מבנה שונה) שמוגדרים כהמיצלולוז, בהם ארבינוקסילן (אנ') המורכב מהחד-סוכרים אראבינוז וקסילוז. בניגוד לתאית שהיא חזקה, בעלת מבנה גבישי וחסינה להידרוליזה, להמיצלולוז יש מבנה אקראי ואמורפי, וחוזקו נמוך. הוא עובר הידרוליזה בקלות על ידי תמיסה מדוללת של חומצה או בסיס, וכן על ידי מגוון רחב של אנזימים. הרב-סוכרים: קסילאן (אנ'), גלוקורונוקסילאן (אנ'), ארבינוקסילן (אנ'), גלוקומאנאן (אנ') וקסילוגלוקאן (אנ') נחשבים כולם להמיצלולוז. רב-סוכרים אלו מורכבים מחד-סוכרים שונים ומגוונים. לעומת זאת, צלולוז מורכב רק מהחד-סוכר גלוקוז. המיצלולוזים לעומת זאת עשויים להכיל במקום או בנוסף לגלוקוז גם קסילוז, מנוז, גלקטוז, רמנוז (אנ'), אראבינוז ועוד. המיצלולוזים מכילים את רוב סוגי סוכרי ה-D-פנטוז, ולעיתים גם כמויות קטנות של סוכרי L-פנטוז. בדרך כלל קסילוז הוא החד-סוכר הנפוץ ביותר בהמיצלולוז, אבל בעץ של חשופי זרע למשל דווקא מנוז הוא המצוי באחוז הגבוה ביותר. המיצלולוזים עשויים להכיל לא רק סוכרים רגילים, אלא גם את הצורות החומציות שלהם, כמו חומצה גלוקורונית. בניגוד לצלולוז, המיצלולוז מורכב משרשרות חד-סוכרים קצרות יותר – 500–3,000 יחידות בכל פולימר, לעומת 7,000–15,000 יחידות בכל פולימר בצלולוז. כמו כן הצלולוז הוא פולימר ישר ללא הסתעפויות, בעוד המיצלולוז הוא מסועף. המיצלולוז מוטמעים בדופנות תא של צמחים, לעיתים בצורה של שתי וערב – הם נקשרים בעזרת פקטין לתאית על מנת ליצור רשת של סיבים החוצים זה את זה. ההמיצלולוז מיוצר בתוך מערכת גולג'י של התא. Structure and Properties of Hemicellulose, David Wang’s Wood Chemistry Class Eero Kontturi, Hemicellulose: structure, characterization, dissolution, modification (download link), CHEM-E2140, Cellulose-based fibres, November 10th 2015 המיצלולוז, באתר אנציקלופדיה בריטניקה (באנגלית) Scheller HV, Ulvskov P., Hemicelluloses, Annu Rev Plant Biol. 2010 ; 61 : 263-89. doi: 10.1146/annurev-arplant-042809-112315
עמירם הלוי

עמירם הלוי (נולד ב-11 ביולי 1944) חקלאי במקצועו. לשעבר יושב ראש איגוד הכדורסל בישראל. הלוי נולד במושב כפר יהושע ומתגורר שם עד היום. למד בבית הספר התיכון ע"ש חיים גרינברג בקריית טבעון, בן מחזורם של יעל שאלתיאלי, יוסף שלזינגר ויעקב כתריאל. שירת בצה"ל בחטיבת הצנחנים. לאחר שירותו הצבאי עבר קורס מאמנים בכדורעף במכון וינגייט. ולאחר מכן הועסק כמורה לחינוך גופני במועצה אזורית עמק יזרעאל, ב-1976 מונה כרכז ספורט במועצה אזורית קישון. במקביל שפט במשחקי כדורסל, והיה פעיל באיגוד הכדורסל. ב-2014 נבחר כיו"ר איגוד הכדורסל לאחר כהונה קצרה של הרמטכ"ל לשעבר דני חלוץ וב-2016 נבחר לקדנציה שנייה. בין פעילויותיו ניתן לציין את ארגון אליפות אירופה בכדורסל 2017 בישראל ומאבקו להקנות עדיפות לנבחרת ישראל בכדורסל על הקבוצות. באותה שנה הכריז על בנק הפועלים, כנותן החסות הראשי של נבחרות ישראל. ב-2019 נבחר להיות חבר הנהלת בפיב"א אירופה. ב-מאי 2024 סיים את תפקידו כיו"ר איגוד הכדורסל. גידי ליפקין, ‏עמירם הלוי מבטיח: האיגוד יהיה נקי משחיתות, באתר ONE‏, 31 במאי 2014 טל וולק, ‏"אני לא מיוחצן. אני בסך הכל רב סמל, לא רב אלוף", באתר גלובס, 4 בספטמבר 2015 אור שקדי‏, הכהונה תימשך: עמירם הלוי שוב נבחר ליו"ר איגוד הכדורסל, באתר וואלה, 18 במאי 2016 אור שקדי‏, עמירם הלוי: "הזדמנות להביא את שמה של ישראל לכל אירופה", באתר וואלה, 20 באוגוסט 2017 ‏יו"ר האיגוד: מקווה שיגיע מבוגר אחראי ותיפתר בעיית מכבי ת"א, באתר ספורט1, 3 בנובמבר 2017 יו”ר איגוד הכדורסל, עמירם הלוי: “אני גאה ושמח על השותפות האמיתית שהצלחנו ליצור עם בנק הפועלים” winner, 25/6/2018 גידי ליפקין, ‏יו"ר ועדת הכספים באיגוד נגד הלוי ובן שושן, באתר ONE‏, 17 בספטמבר 2018 דן חלוץ נבחר לתפקיד יו"ר איגוד הכדורסל, מעריב,20/8/2013. אפרת עמורבן, עמירם הלוי: "שחקן שיזומן לנבחרת ולא יגיע – יושעה מהליגה", באתר ynet, 24 בספטמבר 2017. עמרי מנהיים, ‏עמירם הלוי נבחר לוועד המנהל של פיב"א, באתר ערוץ הספורט, 25 במאי 2019 עמוס פרישמן נבחר ליו"ר איגוד הכדורסל החדש, באתר ynet, 2 במאי 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דני עברי

דני עברי (נולד ב-1956) הוא ראש המועצה האזורית משגב החל מהבחירות לרשויות המקומיות בשנת 2018. עברי עוסק בניהול, בהנהגה ובהתערבות במשברים בהתיישבות, בכל סוגי היישובים ובכל סוגי המשברים במשך שנים רבות. החל מתחומי התעשייה, החקלאות, התיירות והמסחר, ודרך גיבוש וביצוע תוכניות לשינוי ארגוני ושינוי תרבותי, וכן פיתוח ובנוי קהילתיים וחברתיים. כראש מועצה, מדווח דני עברי על העשיה בתחומים אלה ביומן עשיה שבועי - יומנו של ראש המועצה. עברי נולד ב-1956 בניו יורק שבארצות הברית, ועלה לישראל עם הוריו ב-1969. הוריו, ד"ר יוג'ין וינר וד"ר אניטה וינר, היו פעילים חברתיים בקהילה היהודית, ודני התחנך במוסדות חינוך יהודיים דתיים עד עליית משפחה לישראל. אביו היה רב קונסרבטיבי, מבין המנהיגים היהודים שהתייצבו לתמיכה במאבקו של ד"ר מרטין לותר קינג נגד האלימות והאפליה של האפרו-אמריקאים בדרום ארצות הברית בשנות ה-60. המשפחה התגוררה בקנדה ועברה לניו יורק כשאביו של וינר עשה שם דוקטורט בסוציולוגיה. הוריו הפכו לאנשי סגל בכירים באוניברסיטת חיפה בחוג לסוציולוגיה ובבית הספר לעבודה סוציאלית בהתאמה ובהמשך היו פעילים ב"ג'וינט" ברוסיה ובמדינות ברית המועצות לשעבר. עברי נקלט בהצלחה כתלמיד עולה בבית הספר התיכון הריאלי בחיפה. עברי הצטרף בתיכון לגרעין שלימים הגיע בחלקו למושב שיתופי יודפת. עברי שירת בצה"ל כלוחם וכמש"ק בחטיבת הצנחנים בשנים 1974–1977 בשרות סדיר וכן בשנים 1978–2003 במילואים. אחרי שחרורו משירות סדיר עבד בחברת "נאות הכיכר" כמדריך טיולים, מדריך בכיר, וכן כמנהל תפעול של החברה בדרום חצי האי סיני עד תחילת הנסיגה ב-1979, והמשיך בעת לימודיו בעבודה חלקית עד להשלמת הנסיגה מסיני ב-1983. בשנים 1983–1990 עסק בענף הצאן ביודפת וכן בנושאי קרקעות וביטחון. החל מ-1990 עסק בתפקידי ניהול מרכזים, עסקיים וקהילתיים ביודפת. בשנת 2000 החל לעבוד כעצמאי בגיבוש וביצוע תוכניות הבראה, הסדרי חובות, רכישות ומיזוגים, ושינויים ארגוניים בקיבוצים ובחברות בבעלות קיבוצית. נשוי למינדי מ-1978, אב לחמישה ילדים. המשפחה שימשה כמשפחת אומנה במשך שנים רבות. כל ילדיו ונכדיו מתגוררים ביודפת. אחיו, דייוויד וינר, היה סגן הסנגור הציבורי ומרצה לפילוסופיה ואתיקה, והתאבד ב-2005. מדריך תיירים מוסמך - בית הספר לתיירות - משרד התיירות Bed - לימודי ארץ ישראל חינוך והוראה ותעודת הוראה, מכללת בית ברל 1984 לימודי תעודה - בקרה עסקית ומנהל עסקים - תל"ם - אונ' תל אביב 1994 MPA - ניהול פיננסי ומנהל ציבורי, Clark University COPACE, ‏1996 במסגרת עבודתו כמנהל עסקי ומנהל עסקי בכיר ביודפת וביישובים אחרים רבים עסק בפעילויות עסקיות מגוונות. חקלאות: ביסוס ענף טיפוח וייצור פקעות ובצלי פרחים וענפי המטעים ביודפת, גידול ירקות וגידולי שדה קונבנציונלים ואורגנים בבקעת הירדן, הגליל העליון התחתון והמערבי, חוף הכרמל ועמק בית שאן. תעשייה: תכנון אסטרטגי, תכנון וביצוע תוכניות הבראה, רכישות ומיזוגים. תיירות: תכנון אסטרטגי וביצוע תוכניות השקעה, מיזוגים ורכישות ב-25 מיזמים תיירותיים. לשכת ראש המועצה, באתר www.misgav.org.il דני עברי - אפשר יותר במשגב, באתר הכרטיס, ‏2018-09-02 מיומנו השבועי של ראש המועצה, באתר www.misgav.org.il
טריומף סופר 9

טריומף סופר 9 (באנגלית: Triumph Super 9) היא מכונית משפחתית מהודרת, מתוצרת יצרנית הרכב הבריטית טריומף, אשר יוצרה בין השנים 1931–1933. סך הכול יוצרו 9,000 יחידות. מחירו של דגם "טריומף סופר 9" בשנת 1931, עמד על 185 לירות שטרלינג. מחירו של דגם "טריומף סופר 9" קבריולה, בשנת 1933, עמד על 198 לירות שטרלינג. מערכת חשמל - 12 וולט מעצורים: הידראולים סוג "Drum brake" 4 דלתות - סדאן 4 דלתות - קבריולה (סגנון "Torpedo") 2 דלתות - קבריולה (סגנון "Torpedo") "טריומף סופר 9" "טריומף סופר 9", שנת 1932 (משמאל) "טריומף סופר 9" - קבריולט, 4 דלתות "טריומף סופר 9" - קבריולט, 2 דלתות טריומף טריומף 10/20 מדיה וקבצים בנושא טריומף סופר 9 בוויקישיתוף טריומף סופר 9, סרטון באתר יוטיוב "טריומף סופר 9" historics.co.uk/buying/auctions/2016-08-20/cars/ref-12-1932-triumph-super-nine-saloon "טריומף סופר 9" The Complete Catalog of British Cars 1895-1975 "טריומף סופר 9" classiccarcatalogue.com/TRIUMPH "טריומף סופר 9" - דגמים pre-1940triumphmotorclub.org/register-2/super-9-10
האד (סרט, 1963)

האד (באנגלית: Hud) הוא סרט קולנוע אמריקאי משנת 1963 בבימויו של מרטין ריט עם פול ניומן, מלווין דאגלס, פטרישה ניל וברנדון דה ווילד בתפקידים הראשיים. התסריט מבוסס בצורה קלה על הרומן Horseman, Pass By של לארי מקמרטי מ-1961. העלילה מתרכזת בקונפליקט בן הומר בנון, בעל חווה ישר ובין בנו הסורר האד על רקע מחלת הפה והטלפיים הפוגעת בחווה. לוני, נכדו הצעיר מתלבט בין מי להזדהות. פטרישה ניל זכתה בפרס אוסקר לשחקנית הטובה ביותר אף על פי שהיא משחקת רק 22 דקות. זה התפקיד הקצר ביותר בתולדות הקולנוע עליו הוענק פרס של תפקיד ראשי. היא זכתה גם בפרס באפט"א לשחקנית הזרה הטובה ביותר. מלווין דאגלס זכה בפרס אוסקר לשחקן המשנה הטוב ביותר. הצלם ג'יימס וונג האוו זכה בפרס אוסקר לצילום הטוב ביותר. כן היה הסרט מועמד לעוד ארבעה פרסי אוסקר: המשחק (פול ניומן) הבימוי (מרטין ריט), התסריט והעיצוב האמנותי. מרטין ריט, פטרישה ניל, פול ניומן ומלווין דאגלס היו מועמדים גם לפרס גלובוס הזהב. בחווה חקלאית לגידול בקר בטקסס גרים בעל החווה הומר בנון (מלווין דאגלס) עם בנו האד (פול ניומן), נכדו הצעיר לוני (ברנדון דה ווילד) ועוזרת הבית אלמה בראון (פטרישה ניל). אלמה מנהלת את משק הבית והאד נמשך אליה אבל היא משתדלת להתרחק ממנו לאחר ניסיון מר שהיה לה מהגרוש שלה. האד מבלה את הלילות בשתייה בחיזורים אחרי נשים נשואות ובקטטות בפאב בעיירה. אחיינו לוני בן ה-17 מלווה אותו לפעמים ומעריץ אותו. בין הומר להאד יש ריב ממושך שמקורו בתאונת דרכים בה נהרג אביו של לוני בשעה שהאד היה הנהג. כאשר פרה צעירה נמצאת מתה מבקש הומר להזמין וטרינר כדי לברר אם לא מדובר במחלת הפה והטלפיים. האד מתנגד לכך ורוצה למכור את העדר לפני שיתגלה שהוא חולה. הומר מהדור המבוגר מתנגד לכך בתוקף בגלל עקרונות היושר שלו אף על פי שהוא יודע שזה עלול להרוס את החווה. האד מאשים את הומר כי העדר שקנה במקסיקו הוא האשם בהפצת המחלה. הוויכוחים בין הומר להאד מחריפים ובאחד מהם אומר הומר כי הוא לא מאמין שיהיה לו בן כזה. האד מתחיל להשתכר, נכנס לחדרה של אלמה ומתחיל לתקוף אותה מינית במטרה לאונס ורק לוני שמגיע לחדרה, מושך אותו ממנה. הבדיקות הוטרינריות מאשרות שהעדר נגוע במחלת הפה והטלפיים והומר עם האד, לוני ופועלי החווה יורים בעדר וקוברים אותו. המשק נהרס, אלמה עוזבת והומר נמצא על ידי האד ולוני בלילה לאחר שנפל מסוס ונפצע. הוא מת בזרועות האד ומילותיו האחרונות הם להאד כי כעת הוא יהיה בעל החווה כפי שרצה תמיד. לוני עוזב את החווה לאחר שנוכח ביחסו של האד להומר ואלמה. האד חוזר לבדו, שותה פחית בירה ומתבונן בחיוך דרך החלון. יש לו תוכניות להחכיר את שטח החווה לקידוחי נפט. מדיה וקבצים בנושא האד בוויקישיתוף האד, באתר אנציקלופדיה בריטניקה (באנגלית) "האד", במסד הנתונים הקולנועיים IMDb (באנגלית) "האד", באתר נטפליקס "האד", באתר AllMovie (באנגלית) "האד", באתר Rotten Tomatoes (באנגלית) "האד", באתר Metacritic (באנגלית) "האד", במסד הנתונים הקולנועיים KinoPoisk (ברוסית) האד, קדימון הסרט באתר יוטיוב נעימת הנושא של הסרט האד, סרטון באתר יוטיוב
טריומף 1500, טריומף 1500TC

טריומף 1500, טריומף 1500TC (באנגלית: Triumph 1500 & 1500TC) הן מכוניות משפחתיות מתוצרת יצרנית הרכב הבריטית טריומף, אשר יוצרו בין השנים 1970–1973 (טריומף 1500), ובין השנים 1973–1976 (טריומף 1500TC). יוצר בין השנים 1970-1973 4 דלתות 5 נוסעים יוצרו 66,353 יחידות יוצר בין השנים 1973-1976 4 דלתות 5 נוסעים יוצרו 22,549 יחידות תאוצת דגם "טריומף 1500" בין 0-100 קמ"ש היא 16.5 שניות. תאוצת דגם "טריומף 1500TC" בין 0-100 קמ"ש היא 14.8 שניות. טריומף 1500 שנת 1974 טריומף 1500 טריומף 1500 טריומף 1500 טריומף 1500TC, שנת 1976 טריומף 1500TC, שנת 1973 טריומף 1500TC טריומף טריומף 1300 טריומף 2000 מדיה וקבצים בנושא טריומף 1500, טריומף 1500TC בוויקישיתוף (טריומף 1500) מדיה וקבצים בנושא טריומף 1500, טריומף 1500TC בוויקישיתוף (טריומף 1500TC) טריומף 1500, טריומף 1500TC, סרטון באתר יוטיוב (טריומף 1500) טריומף 1500, טריומף 1500TC .simoncars.co.uk/triumph/t1500 טריומף 1500TC carfolio.com/specifications/models טריומף 1500TC autocade.net/index.php/Triumph_1500
היינריך קארו

היינריך קארו (בגרמנית Heinrich Caro;‏ 13 בפברואר 1834 - 11 בספטמבר 1910) היה כימאי יהודי גרמני. קארו נולד בפוזנן פולין לשמעון קארו ועמליה לבית שניצלר, יהודים חילונים מהמעמד הבינוני גבוה, שהיו ספוגים בתרבות הגרמנית קארו למד בבית ספר בפוזן, ובשנת 1842 עברה המשפחה לברלין, כדי לעקוף את המגבלות שהוטלו על יהודים בפוזן. בספטמבר 1852 סיים קארו את לימודיו התיכוניים, ובאוקטובר 1852 החל ללמוד כימיה בבית הספר המקצועי המלכותי בברלין. במקביל הוא לקח קורסים באוניברסיטת הומבולדט. בשנת 1855, בהמלצת מוריו, הוא לקח משרה של שוליה במחקר כימי בתחום דפוס הטקסטיל, במילהיים על הרוהר. חוזה ההעסקה כללה התחייבות לשלוש שנים, בהכנסה נמוכה, אך המשכורת שיכל לקבל לאחר ההכשרה הייתה מאוד גבוהה. במשך 10 חודשים בשנים 1857–1858 יצא קארו לשירות צבאי בברלין, ועל כן עבודתו במילהיים התארכה עד אוקטובר 1859. בשנת 1859 עבר למנצ'סטר אנגליה, ויצר קשרים עם אוגוסט וילהלם פון הופמן, פיטר גרייס (Peter Griess), וויליאם הנרי פרקין (William Henry Perkin), שהשפיעו על עבודתו. במהלך שהותו באנגליה מצא דרך חדשה לייצור מובאין, גילה את האינדולין המומס באלכוהול, והוציא עם עמיתים פטנט על צבע צהוב המכונה הצהוב של מנצ'סטר. בשנת 1866 שב לגרמניה למשרה בכימיה בהיידלברג. בשנת 1868 הוא מונה למנהל הטכני של BASF, תפקיד בו החזיק עד 1890. גם לאחר מכן, המשיך קארו בקשרים לחברת BASF, בתור יועץ. לקארו מיוחסת התפתחות החברה מחברה יחסית קטנה לחברת ענק חובקת עולם. בכתבה בעיתון בתחילת 1920 נמנתה עבודתו עם אלו של פריץ הבר ונתן גרינשטיין כאחראיות להתפתחות המואצת של התעשייה הכימית הגרמנית לאחר מלחמת העולם הראשונה. מדיה וקבצים בנושא היינריך קארו בוויקישיתוף Heinrich Caro and the Creation of Modern Chemical Industry, pages 1-4 Heinrich Caro and the Creation of Modern Chemical Industry, pages 36-37 Carsten Reinhardt ,Anthony S. Travis, Heinrich Caro and the Creation of Modern Chemical Industry, page 47 E.R., Heinrich Caro in American Chemical Journal, XLIV, No. 6, December 1910, page 557-558 Jewish Inventive Genius, שיקגו סנטינל, 30 בינואר 1920
המכון למחקר יישומי - ירושלים

המכון למחקר יישומי - ירושלים (באנגלית: Applied Research Institute - Jerusalem, או ‏ARIJ) הוא ארגון חוץ ממשלתי פלסטיני שהוקם בשנת 1990, אשר משרדו הראשי בבית לחם שבגדה המערבית. ארגון ARIJ פעיל במיזמים מחקריים בתחומי ניהול משאבי טבע, ניהול מים, חקלאות בת-קיימא, קידום נשים ודינמיקה פוליטית של פיתוח בשטחים הפלסטיניים. בשנת 2014 הופיע המכון ברשימת ארגונים שקוראים לאנשים בעולם להצטרף לחרם על ישראל במסגרת ה-BDS. על פי עמותת NGO monitor, לארגון מדיניות אנטי ישראלית הכוללת תמיכה ב-BDS, "שימוש במוטיבים אנטישמיים קלאסיים" כנגד ישראל ושימוש בעובדות שקריות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. למכון מספר מיזמים כדוגמת חיזוק ארגוני זכויות אדם פלסטינים, מיצוי מקורות השגת מים וקידום הקמת מדינה פלסטינית. ב-2011, בשיתוף עם מכון מחקרי בברמרהאפן, אוניברסיטת אקסטרמדורה, והמכון לטכנולוגיית ממברנה, של המועצה הלאומית האיטלקית למחקר, החל הארגון במיזם בנושא טיפול בפסולת עצי זית בשטחי הרש"פ. הפרויקט ממומן על ידי האיחוד האירופי. אתר האינטרנט הרשמי של המכון למחקר יישומי - ירושלים אתר POICA Sustainable Treatment and Valorization of Olive Mill Waste in Palestine Values & Principles, דף ערכים ועקרונות באתר המכון נועם דביר, אפשרות של גשר, באתר הארץ, 3 בפברואר 2012 Joint Call to Action: July 2014 - Month against the Apartheid Wall! | Stop the Wall, web.archive.org, ‏2016-07-02 המכון למחקר יישומי ירושלים (ARIJ), באתר המכון לחקר ארגונים לא-ממשלתיים ON-GOING PROJECTS (פרויקטים מתמשכים), באתר המכון
מזל גדי

מזל גדי הוא אחד משנים עשר המזלות שבגלגל המזלות. באסטרולוגיה המערבית "בן מזל גדי" הוא מי שנולד בין 22 בדצמבר לבין 20 בינואר (לערך). במסורת היהודית מתייחס מזל גדי אל חודש טבת. בלוח השנה במגילות קומראן משויך מזל גדי לחודש כסלו. מושג זה מתייחס לרעיון שבתקופה הנתונה מיקום השמש באזור השמיים המוקצה למזל גדי האסטרולוגי. כיום אין חפיפה בין קונסטלציית הגדי לבין אזור השמיים של מזל גדי בגלל נקיפת ציר כדור הארץ. במקור היה מזל הגדי מקושר אל "גדי הים", חיה מיתולוגית שחציה העליון הוא גדי וחציה התחתון הוא דג. באחד הסיפורים כאשר הותקף פאן, אל הרועים במיתולוגיה היוונית, על ידי המפלצת טיפון, ירד פאן אל הנילוס, שם פלג גופו העליון אשר היה מעל המים נשאר גדי, וחלקו התחתון אשר היה תחת המים הפך לדג. מזל גדי הוא אחד משלושת מזלות יסוד האדמה, יחד עם מזל שור ומזל בתולה. הוא משתייך לקבוצת המזלות הקרדינלים, יחד עם מזל טלה, מזל סרטן ומזל מאזניים. הכוכב השליט של מזל גדי הוא שבתאי. גלגל המזלות מיתולוגיה אסטרולוגיה ארבעת היסודות מדיה וקבצים בנושא מזל גדי בוויקישיתוף ספר יצירה פרק ה' משנה ט"ז
טריומף GT6

טריומף GT6 (באנגלית: Triumph GT6) היא מכונית ספורט, 2.5 דלתות (2 דלתות צד + חלון אחורי נפתח), בתצורת קופה, מתוצרת יצרנית הרכב הבריטית טריומף, אשר יוצרה בין השנים 1966–1973. יוצרו 40,626 יחידות. "Mk I" (יוצר מיוני 1966-ספטמבר 1968, יוצרו 15,518 יחידות). "Mk II" (יוצר מיולי 1968-דצמבר 1970, יוצרו 12,066 יחידות). "Mk III" (יוצר מאוקטובר 1970-דצמבר 1973, יוצרו 13,042 יחידות). בין 0-60 מייל (96.5 קמ"ש) 11.1 שניות (דגם סדרת "Mk I"). בין 0-60 מייל (96.5 קמ"ש) 10.5 שניות (דגם סדרת "Mk II"). בין 0-60 מייל (96.5 קמ"ש) 10.0 שניות (דגם סדרת "Mk III"). "טריומף GT6" סדרה "Mk1" "טריומף GT6" סדרה "Mk1" "טריומף GT6" "טריומף GT6" סדרה "Mk1" "טריומף GT6" סדרה "Mk2" "טריומף GT6" סדרה "Mk2" "טריומף GT6" סדרה "Mk.3" "טריומף GT6", שנת 1971 סדרה "Mk.3" - מבט לתוך הרכב "טריומף GT6", שנת 1971 סדרה "Mk.3" "טריומף GT6" סדרה "Mk.3" "טריומף GT6" סדרה "Mk.3" - מבט לתא הנהג "טריומף GT6" סדרה "Mk.3" טריומף טריומף איטליה טריומף TR2 טריומף TR3 טריומף TR5 טריומף Stag "טריומף GT6" - תמונות מדיה וקבצים בנושא טריומף GT6 בוויקישיתוף טריומף GT6, סרטון באתר יוטיוב טריומף GT6, סרטון באתר יוטיוב "טריומף GT6" מפרט hemmings.com/magazine/hsx/2005/12/Triumph-GT6 "טריומף GT6" .classiccars4sale.net/classic-car-review/c2c-triumph-gt61 "טריומף GT6" classics.honestjohn.co.uk/reviews/triumph/gt6 "טריומף GT6" סדרה "Mk III" auto.howstuffworks.com/triumph-sports
נקודת ציון

נקודת ציון (נ.צ.) היא נקודה על גבי מפה שמציינת מיקום בשטח בעזרת קואורדינטות. שמה של נקודת הציון מורכב משני מספרים בתוך סוגריים, לדוגמה: (276909,655437). המספר השמאלי מייצג את קו האורך במפה עליו נמצאת הנקודה, והמספר הימני מייצג את קו הרוחב במפה עליו נמצאת הנקודה. כאשר נתונות שתי נקודות ציון אפשר למצוא באמצעותן כל נקודה אחרת במפה. בעזרת חישובים ניתן לדעת על פי נקודות הציון מרחקים מדויקים, לחשב שטחים ולחשב אזימוטים וזוויות בין נקודה לנקודה במפה. רמת הדיוק של נקודות הציון אינה מוגבלת. כיום מקובל לקבל נ.צ. בשטח באמצעות מכשיר GPS, היודע לתת מיקום די מדויק באמצעות ביצוע חיתוך במדידת מרחק מארבעה לוויינים. בשיטות הישנות היה מקובל לבצע חיתוך בין שתי נקודות זיהוי בולטות בשטח כאשר מחשבים את האזימוטים אליהם באמצעות מצפן, בדיוק כמו חישוב של מיקומו של קודקוד משולש שאורך הבסיס וזוויות צלעותיו נתונות ולאחר מכן מציאת הנ.צ. במפה באמצעות ביצוע חיתוך במד קואורדינטות. מד קואורדינטות משמש גם למדידת מרחקים במפה. אפשרות נוספת לחשב נ.צ. כאשר אין אזימוטים, היא באמצעות מדידת מרחק משלוש נקודות זיהוי בולטות, וביצוע חיתוך במחוגה בין שלושת המעגלים. GPS חישוב מרחק במפה לפי נ.צ. אזימוט נקודת ציון עירונית
יחסי הודו – ניו זילנד

יחסי הודו–ניו זילנד הם היחסים הדיפלומטיים בין הרפובליקה של הודו לבין ניו זילנד. שתי המדינות היו בעברן חלק מהאימפריה הבריטית והן חברות כיום בחבר העמים הבריטי. היחסים בין שתי המדינות כוננו בשנת 1952 אך לא היו הדוקים תחילה. להודו כיום יש שגרירות בוולינגטון הבירה, וקונסוליה באוקלנד. לניו זילנד שגרירות בניו דלהי, קונסוליה במומבי, לשכות סחר בניו דלהי ומומבי וקונסול דיפלומטי בצ'נאי. המדינות ייסדו ועדת סחר משותף בשנת 1983 והן דנו ביצירת הסכם סחר חופשי בין שתיהן או באמצעות ברית מדינות מזרח אסיה אך דיונים אלו לא הבשילו לכדי הסכם, בשל חוסר הסכמה בנוגע לסובסידיות חקלאיות. המדינות חתמו בשנת 1986 על אמנה למניעת כפל מס. כמו כן חתמו על הסכם למניעת העלמות מס. באפריל 2016 ביקר בניו זילנד נשיא הודו פרנב מוקהרג'י. היה זה ביקור ראשון של נשיא הודי בניו זילנד. בהמשך שנה זו ביקר ראש ממשלת ניו זילנד ג'ון קי בהודו. לביקור נלוו אנשי עסקים מארצו. בתחום היחסים הצבאיים, כוחות ניו זילנדים והודים היו שותפים לכוח שמירת השלום בקוסובו ובסודאן. בשנת 2015 ייצאה הודו לניו זילנד סחורה ב-379 מיליון דולר וייבאה סחורה בסך 419 מיליון דולר, כאשר הודו מייבאת בעיקר עץ, פחם עץ, צמר, פרוות, פירות, אגוזים, ועורות גולמיים. ניו זילנד מייבאת מהודו בעיקר מוצרים רפואיים, פנינים, אבנים יקרות, כלי רכב וחלפים לרכב, מוצרי טקסטיל, מכונות, פלסטיק ומוצרי פלסטיק. בניו זילנד חיה אוכלוסייה של כ-175,000 איש ממוצא הודי. ההגירה מהודו לניו זילנד החלה במאה ה-19. כ-61,000 אזרחי הודו ביקרו בניו זילנד ב-2017. בשנת 2012 נוסד ביוזמת אוניברסיטת ויקטוריה בווילינגטון מכון המחקר ניו זילנד-הודו שנועד לעודד מחקרים הנוגעים להודו למחקרים בנוגע ליחסי המדינות. בשנת 2017 הוגשו 9429 בקשות לאשרות סטודנט בידי אזרחי הודו, ירידה לעומת כ-25000 בקשות ב-2015. בניו זילנד שוהים כ-23,000 סטודנטים הודים, כאשר ממדינה אחת בלבד מגיעים יותר סטודנטים זרים ללמוד בניו זילנד. מדיה וקבצים בנושא יחסי הודו – ניו זילנד בוויקישיתוף Brief on India-New Zealand Relations באתר משרד החוץ ההודי India - New Zealand Relationבאתר high commision of india Number of Indian students seeking visas declines sharply, new figures show, באתר stuff‏, 27 בינואר 2018
חפרפרות

חפרפרות (שם מדעי: Talpinae) היא תת-משפחה אחת מבין שלוש שבמשפחת החפרפרתיים. בנוסף תת-משפחת החפרפרות נקראת גם חפרפרות העולם הישן או חפרפרות העולם הישן וקרובותיהן. חפרפרות אלה חיות בעיקר מתחת לקרקע, וכל המינים בקבוצה זו, למעט חפרפרת חדף אמריקאית, חיות באירואסיה. כמו כן, לרוב המינים בקבוצה זו יש כפות רגליים קדמיות המתמחות בחפירה בזכות הטפרים. המינים בקבוצה זו ניזונים בעיקר מחרקים וחסרי חוליות אחרים. תת-משפחה חפרפרות (Talpinae) שבט דסמנים (Desmanini) סוג ומין יחיד דסמן הפירנאים (Galemys pyrenaicus). סוג ומין יחיד דסמן המושק (Desmana moschata). שבט Neurotrichini סוג Neurotrichus חפרפרת חדף אמריקנית (Neurotrichus gibbsii) Neurotrichus polonicus Neurotrichus skoczeni סוג Quyania שבט Scaptonychini סוג ומין יחיד חפרפרת ארוכת-זנב (Scaptonyx fusicaudus). שבט Talpini סוג חפרפרת (talpa). חפרפרת אלטאי (Talpa altaica) חפרפרת עיוורת (Talpa caeca) חפרפרת קווקזית (Talpa caucasica) חפרפרת אירופית (Talpa europaea) חפרפרת האב דוד (Talpa davidiana) חפרפרת לבנטית (Talpa levantis) חפרפרת ספרדית (Talpa occidentalis) חפרפרת רומית (Talpa romana) חפרפרת בלקנית (Talpa stankovici) סוג Euroscaptor חפרפרת סינית גדולה (Euroscaptor grandis) החפרפרת של קלוס (Euroscaptor klossi) חפרפרת ארוכת-אף (Euroscaptor longirostris) חפרפרת ההימלאיה (Euroscaptor micrura) חפרפרת הר יפנית (Euroscaptor mizura) חפרפרת קטנת שיניים (Euroscaptor parvidens) Euroscaptor subanura Euroscaptor malayana סוג Mogera חפרפרת אכיגו (Mogera etigo) חפרפרת יפנית קטנה (Mogera imaizumii) חפרפרת בודדת (Mogera insularis) חפרפרת קאנו (Mogera kanoana) חפרפרת קובה (Mogera kobeae) חפרפרת גדולה (Mogera robusta) חפרפרת יפנית (Mogera wogura) חפרפרת סנקאקו (Mogera uchidai) סוג ומין יחיד חפרפרת זנב-לבן (Parascaptor leucura). סוג ומין יחיד חפרפרת קצרת-פנים (Scaptochirus moschatus). שבט Urotrichini סוג ומין יחיד חפרפרת חדף אמיתית (Dymecodon pilirostris). סוג ומין יחיד חפרפרת חדף יפנית (Urotrichus talpoides). מדיה וקבצים בנושא חפרפרות בוויקישיתוף חפרפרות, באתר ITIS (באנגלית) חפרפרות, באתר Animal Diversity Web (באנגלית)
רדולה

רָדוּלָה (בעברית: מִשְׁנֶנֶת או מַגְרֶדֶת) היא סרט שיניים, או לחליפין מתוארת היא כמעין מגרדת משוננת המשמשת רכיכות לשחיקת מזון וריסוקו. בעוד שורת השיניים האחרת נשחקת, הולכת וצומחת שורת שיניים נוספת. אצל חלזונות למשל, המבנה של שורת השיניים קבוע, ומאפיין את המין. אצל העלעליות, נותרה רק שן קדמית אחת מכל שורת השיניים. שן זו משמשת לניקוב עלה האצה. אחת הדוגמאות של חלזונות שמשתמשים בזה היא חופית מנוקדת. מדיה וקבצים בנושא רדולה בוויקישיתוף רדולה, באתר אנציקלופדיה בריטניקה (באנגלית) מִשְׁנֶנֶת במילון ביולוגיה כללית (תשס"ט), 2009, באתר האקדמיה ללשון העברית "מִשְׁנֶנֶת" באנציקלופדיית החי והצומח של ארץ ישראל, כרך 2 – "חסרי חוליות יבשתיים", בעריכת גרשום לוי, הוצאת משרד הביטחון , עמ' 162 "מַגְרֶדֶת" באנציקלופדיית החי והצומח של ארץ ישראל, כרך 4 – "החי במים", בעריכת לב פישלזון, הוצאת משרד הביטחון , עמ' 304 ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
קיפודן

קיפּוֹדָן (שם מדעי: Echinops) הוא סוג של צמח ממשפחת המורכבים. לסוג זה משתייכים כ-120 מינים, הטבעיים לאירופה, מזרחה למרכז אסיה ודרומה להרים של אפריקה הטרופית. קיפודן דביק - Echinops viscosus קיפודן גיירדו - Echinops gaillardotii קיפודן מצוי - Echinops adenocaulos קיפודן קירח - Echinops glaberrimus קיפודן פלשתי - Echinops philistaeus קיפודן בלאנש - Echinops polyceras מבט מקרוב בפרחי קיפודן מצוי. בין הפרחים תריסתית ים תיכונית רחלי עינב, יש מה לאכול: קיפודן, טבע הדברים, יולי 2019, עמ' 94–95. קיפודן, באתר ITIS (באנגלית) קיפודן, באתר NCBI (באנגלית) קיפודן, באתר האנציקלופדיה של החיים (באנגלית) קיפודן, באתר Tropicos (באנגלית) קיפודן, באתר GBIF (באנגלית) קיפודן, באתר IPNI (באנגלית) ד"ר רחלי עינב, קיפודן: הכירו את הקוץ שהכי מזוהה עם הקיץ, באתר ynet, 2 ביוני 2013 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
חפרפרת ספרדית

חפרפרת ספרדית (שם מדעי: Talpa occidentalis) היא מין במשפחת החפרפרתיים ומצויה בפורטוגל וספרד. החפרפרת ניזונה מתולעים, חרקים כמו פרפרים, חיפושיות, צרצריים וזחליהם, מרבי-רגל, נדלים ורכיכות. עונת הרבייה היא בין ספטמבר למאי. מדיה וקבצים בנושא חפרפרת ספרדית בוויקישיתוף חפרפרת ספרדית, באתר ITIS (באנגלית) חפרפרת ספרדית, באתר NCBI (באנגלית) חפרפרת ספרדית, באתר Animal Diversity Web (באנגלית) חפרפרת ספרדית, באתר האנציקלופדיה של החיים (באנגלית) חפרפרת ספרדית, באתר GBIF (באנגלית) חפרפרת ספרדית באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.